แนวโน้มหุ้นปรับลงต่อตามภูมิภาค
นักวิเคราะห์คาดตลาดหุ้นไทยเช้านี้ปรับลงต่อตามภูมิภาค กังวลเศรีษฐกิจโลกหลังไอเอ็มเอฟ ปรับลดคาดการณ์
10 ต.ค. 2555

นักวิเคราะห์คาดตลาดหุ้นไทยเช้านี้ปรับลงต่อตามภูมิภาค กังวลเศรีษฐกิจโลกหลังไอเอ็มเอฟ ปรับลดคาดการณ์
นายเกียรติก้อง เดโช นักกลยุทธ์ บล.ซีไอเอ็มบี(ประเทศไทย)กล่าวว่า เช้านี้ตลาดหุ้นไทยยังคงชะลอตัวจากปัจจัยต่างประเทศ โดยดาวโจนส์ปรับตัวลงค่อนข้างลึก และตลาดภูมิภาคส่วนใหญ่ปรับลง เพราะวานนี้กองทุนการเงินระหว่างประเทศ(IMF) ประกาศลดประมาณการเศรษฐกิจโลกจากคาดว่าปีนี้จะโตที่ 3.5% ลงเหลือ 3.3% และปีหน้าจาก 3.9% ลงเหลือ 3.6% บ่งชี้ว่า เศรษฐกิจโลกชะลอตัว และเมื่อคือมีการประกาศผลการดำเนินการของอัลโค อิงค์ บริษัทอลูมิเนียมรายใหญ่ของโลก ผลออกมาไม่ดี ทำให้สอดคล้องกับภาพเศรษฐกิจที่ยังคงชะลอตัวอย่างต่อเนื่องเช่นกัน
ส่วนปัจจัยในประเทศ เมื่อวานนี้เริ่มมีแรงขายทำกำไรออกมาในกลุ่มพลังงานกับธนาคารพาณิชย์ โดยเป็นการขายทำกำไร ซึ่งกลุ่มธนาคารพาณิชย์จะมีการประกาศผลประกอบการไตรมาส 3/55 ในสัปดาห์หน้า